Un bărbat în vârstă de 73 de ani și-a găsit sfârșitul într-o pădure din apropierea municipiului Târgu Mureș, după ce a intrat frontal cu mașina într-un copac. Trupul neînsuflețit al bărbatului a fost găsit de polițiștii mureșeni la scurt timp după impactul fatal. Timp de mai bine de o oră, autoritățile au depus manevre de resuscitare asupra corpului inert, însă fără rezultat. Ofițerii au deschis o anchetă pentru a stabili cu exactitate ce s-a întâmplat și ce căuta bărbatul, cu mașina, în mijlocul pădurii.
O localnică ce se afla în zona accidentului a fost cea care a alertat autoritățile după ce a auzit zgomotul puternic produs de impact. La scurt timp de la apelul către 112 s-a prezentat la fața locului un echipaj de poliție care a constat că este vorba despre un accident în care este implicat un autoturism. Șoferul, un bărbat în vârstă de 73 de ani a fost scos din mașina avariată fără suflare, iar după o oră în care autoritățile l-au resuscitat a fost declarat decesul.
"La sosirea echipajului victima se afla în stop cardiorespirator fiind extrasă din maşină. Ulterior aplicându-i-se manevre de resuscitare, aproximativ 45 de minute. Nu a răspuns la manevre de resuscitare și a fost declarat decesul", a declarat paramedicul SMURD Marius Florea, potrivit observatornews.ro.
Moarte fără răspunsuri într-o pădure de lângă Târgu Mureș
Autoritățile declară că încă nu se știe de ce bărbatul a ales să intre în pădurea deasă cu ehicolul și cum a ajuns acesta să intre mortal într-un copac. Polițiștii au dechis un dosar penal şi încearcă acum să afle cauzele stopului cardiorespirator.
"Pe trupul bărbatului nu au fost observate urme vizibile de violență, în continuare fiind transportat la Institutul de Medicină Legală Târgu Mureș, în vederea efectuării necropsiei și stabilirii cauzelor decesului", a explicat purtătorul de cuvânt al IPJ Mureș, Alexandra Luca.
(L.P.)
Sursa foto: obervatornews.ro